અત્રે ઉલ્લેખનીય છેકે, સરકાર દ્વારા સ્ત્રીઓના રક્ષણ અને ઉત્થાન માટે કાયદાઓ બનાવેલા છે. પરંતુ પોલીસ દ્વારા તેનો અમલ કરાવવામાં આવતો નથી. જેથી સરકારના કાયદાઓ માત્ર કાગળ ઉપર રહી જાય છે. આ કેસમાં પણ અરજદારે ચાંદખેડા પોલીસ સ્ટેશનમાં લેખીત અરજી આપી હતી. છતાં પણ પોલીસે કોઈ કાર્યવાહી ન કરતાં હિનાબેને પોલીસ કમિશ્નરશ્રી અમદાવાદને ફેક્સથી અરજી મોકલી જાણ કરી હતી. છતાં પણ પોલીસે તેમના ડૉક્યુમેન્ટ્‌સ પરત અપાવેલા નહિ. જો હિનાબેને તેમના વકીલ શ્રી કે.કે.પરમાર મારફતે કોર્ટમાં અરજ કરી ન હોત તો હજુ સુધી પણ તેમને તેમના ડૉક્યુમેન્ટ્‌સ પરત મળી શક્યા ન હોત અને તેઓ જી.પી.એસ.સી.અને ન્યુ ઈન્ડિયા ઈન્સ્યોરન્સની જાહેરાત ભરી શક્યા ન હોત. પરંતુ હિનાબેને એક જાગૃત સ્ત્રી તરીકે લડત આપતા અને વકીલ કે.કે.પરમારની દસ્તાવેજી પુરાવાઓ સહિતની યોગ્ય રજૂઆતને કારણે જાહેરાતની અંતિમ તારીખ પહેલા હિનાબેનને તેમના ડૉક્યુમેન્ટ્‌સ પરત મળી શક્યા છે.